Cinta Maya

Cinta Maya ialah sebuah siri drama televisyen Malaysia 2018 arahan Kyoll Hamzah. Drama ini dibintangi oleh Yana Samsudin dan Afiq Muiz. Siri ini memulakan tayangan perdana di Slot Widuri, TV1 pada 14 September 2018 menggantikan Ketika Masa Terhenti.

Sinopsis
Shamsul, seorang arkitek dan isterinya, Hashimah yang bertugas sebagai doktor mendirikan rumah tangga selama 10 tahun. Mereka mempunyai seorang anak perempuan bernama Adreena berusia 8 tahun.

Shamsul seorang yang suka berjenaka  dan mudah disenangi sesiapa saja. Berbeza dengan isterinya, Hashimah seorang yang berperwatakan lembut, penyayang dan penyabar. Rumahtangga pasangan ini amat bahagia.

Bagaimanapun, semuanya mula berubah apabila Shamsul menyertai kumpulan WhatsApp rakan sekelasnya semasa di sekolah menengah. Turut berada dalam kumpulan itu ialah bekas kekasihnya, Wan Alina. Mereka sebenarnya sama-sama melangkah ke universiti sehinggalah akhirnya berpisah pada tahun terakhir di sana.

Wan Alina seorang usahawan yang menjalankan pelbagai jenis perniagaan berkaitan dengan rawatan dan produk kecantikan. Perniagaannya yang semakin maju secara tidak langsung menimbulkan masalah dengan suaminya, Zainudin yang bekerja sebagai jurutera kilang elektronik. Semakin hari mereka kian renggang sehingga tiba kepada proses untuk bercerai.

Sejak bertemu semula hubungan mereka kembali berputik. Wan Alina menceritakan masalah rumahtangganya kepada Shamsul lalu menimbulkan simpati bekas kekasihnya itu. Apatahlagi Zainudin mula mengabaikan isterinya.

Dalam diam Wan Alina dicemburui dan difitnah oleh Puan Sri Haliza dan Amran Shah (Am) juga jurugambarnya, Zahari. Di hadapan Wan Alina mereka berpura-pura baik hingga wanita itu benar-benar mempercayai mereka.

Masa berlalu cerita itu sampai juga ke pengetahuan Hashimah. Dia mengambil keputusan membawa anak mereka keluar dari rumah bagi memberi laluan kepada Shamsul memikirkan masa depan mereka. Dia pasrah sekiranya Shamsul memutuskan untuk memilih Wan Alina.

Sebaliknya bagi Zainudin yang akhirnya sedar fitnah yang taburkan bagi memusnahkan hubungannya dengan Wan Alina. Dia mula berubah mencintai isterinya itu.

Adakah hubungan mereka mampu diselamatkan? Bagaimana pula dengan Shamsul? Adakah dia mampu membuat keputusan yang terbaik untuk keluarganya?

Pelakon
Pelakon utama
 Yana Samsudin sebagai Wan Alina
 Afiq Muiz sebagai Shamsul
Pelakon pembantu
 Beego sebagai Zainudin
 Nazeera Sardi sebagai Hashimah
 Zarina Zainuddin sebagai Puan Sri Haliza
 Wan Nor Azlin sebagai Puteri Nasuha
 Shakilla Khoriri sebagai Datin Suriani
 Emma Akma sebagai Datin Sofiah
 Linda Hashim sebagai Zaharah
 Qazem Nor sebagai Amran Shah
 Riz Amin sebagai Mejar Kamil
 Brian sebagai Weng Kong
 Ardell Aryana sebagai Maziah

Rujukan
Kategori:Drama Melayu
Kategori:Rancangan televisyen RTM
Kategori:Siri drama televisyen Malaysia